निजी क्षेत्र में मेहनत से ही मिलती है सफलता
कलेक्टरविक्रमसिंह ने कहा कि निजी क्षेत्र में मेहनत ईमानदारी से काम करने पर अच्छी सफलता मिलती हैं। इसलिए युवाओं को सरकारी नौकरियों के अलावा निजी क्षेत्र में ज्यादा ध्यान देना चाहिए।
कलेक्टर विक्रमसिंह बुधवार को त्रिलोक चंद माथुर स्टेडियम में दो वर्ष का कार्यकाल पूर्ण होने के उपलक्ष्य में आयोजित मासिक कौशल रोजगार एवं उद्यमिता शिविर को मुख्य अतिथि के रूप में संबोधित कर रहे थे। उन्होंने कहा कि राज्य सरकार ने सभी जिलों में हर माह एक निश्चित तिथि पर मासिक कौशल रोजगार एवं उद्यमिता शिविर आयोजित किए जाने के निर्देश दिए हैं। इसी के तहत करौली जिले के लिए प्रत्येक माह की 23 तारीख निश्चित की है। उन्होंने युवाओं को कैरियर निर्माण के लिए कड़ी मेहनत करने की सलाह देते हुए कहा कि सरकारी क्षेत्र में रोजगार के अवसर सीमित होने के कारण निजी क्षेत्र में रोजगार के अवसर तलाशने चाहिए। उन्होंने कहा युवाओं को आधुनिक युग में अपने पैरो पर खडे़ होने की काविलियत रखते हुए सफलता के लिए नियमित अध्ययन करना आवश्यक है। उन्होंने इस प्रकार के रोजगार शिविरों के आयोजन की प्रशंसा करते हुए कहा कि रोजगार शिविरों से बेरोजगार आशार्थिरूज्ञैं को निजी क्षेत्र में योग्यतानुसार रोजगार के अवसर प्राप्त होते है। उन्होंने कहा कि स्कूली शिक्षा प्राप्त करने के साथ ही कोई कोई हुनर भी आपको सीखना चाहिए, जिससे रोजगार प्राप्त होने में सुगमता रहे। इसके लिए राजस्थान कौशल एवं आजीविका विकास निगम एवं ऐसी ही अन्य संस्थाओं से प्रशिक्षण प्राप्त किया जा सकता है। कलेक्टर ने मां शारदे के चित्रपट्ट के समक्ष दीप प्रज्वलित कर शिविर का शुभारंभ किया।
मासिक कौशल रोजगार उद्यमिता शिविर में 561 ने किए आवेदन
जिलारोजगार अधिकारी जे एन निर्वाण ने बताया कि मासिक कौशल रोजगार एवं उद्यमिता शिविर में 561 आशार्थियों ने विभिन्न कंपनियों में आवेदन कर प्राथमिक चयन किया। उन्होंने बताया कि जी4एस सैक्योर सैल्यूशन इंडिया लिमिटेड ने 65, एसआईएस नई दिल्ली ने 224, रिलाईवल प्रथम अहमदाबाद ने 72, मल्हौत्रा रबर्स लि. नोयडा ने 200 आशार्थियों का प्राथमिक चयन किया है। इसी प्रकार आईआईएफडी हिण्डौन ने 23, सीपेट सीतापुरा जयपुर ने 72, आईएनएफएस जयपुर ने 67, आईटीआई करौली ने 379, आरएसएलडीसी ने 36, सौर्या एज्यूनेस्ट ने 41, उपवन संरक्षण करौली ने 73 एवं लूपिन यूमेन वेलफेयर सोसायटी ने 300 युवाओं को प्रशिक्षण संबंधी जानकारी दी। उन्होंने बताया कि डीआईसी ने 141, राज.वित्त निगम सवाईमाधोपुर ने 8, महिला अधिकारिता विभाग करौली ने 3 ग्रुप को, एनयूएलएम नगरपरिषद करौली ने 48, नेहरू युवा केन्द्र ने 97, अल्पसंख्यक विभाग करौली ने 30, सामाजिक न्याय एवं अधिकारिता विभाग करौली ने 165, एलआईसी हिण्डौन ने 17, एलआईसी करौली 54 एवं एससी/एसटी निगम करौली ने 31 आशार्थियों को अपनी-अपनी योजनाओं स्वरोजगार संबंधी जानकारी देकर लाभाविंत किया।
hin_Deva hin_Deva hin_Deva hin_Deva hin_Deva